b'\n_START_ARTICLE_\nNichifor Blemmydes\n_START_SECTION_\nVia\xc8\x9ba\n_START_PARAGRAPH_\nS-a n\xc4\x83scut \xc3\xaen Constantinopol, ca al doilea fiu al unui medic. Dup\xc4\x83 c\xc4\x83derea Constantinopolului sub latini (1204), a emigrat \xc3\xaen Asia Mic\xc4\x83, unde a beneficiat de o educa\xc8\x9bie aleas\xc4\x83 la Prusa, Niceea, Smirna. Dup\xc4\x83 ce devine cleric se implic\xc4\x83 activ \xc3\xaen controversele teologice dintre Biserica R\xc4\x83s\xc4\x83ritului \xc8\x99i cea a Romei, asupra purcederii Sf\xc3\xa2ntului Duh. A scris pe aceast\xc4\x83 tem\xc4\x83 lucr\xc4\x83ri \xc3\xaen care s-a situat de partea catolicilor._NEWLINE_A fondat o \xc8\x99coal\xc4\x83 unde a avut discipoli importan\xc8\x9bi, dintre care se remarc\xc4\x83 George Akropolitul (1217-1282), mare logothet, diplomat \xc8\x99i strateg, prezent la conciliul de la Lyon (1274) unde a militat pentru unirea bisericilor._NEWLINE_Un alt discipol celebru al lui Blemmydes a fost c\xc3\xa2rmuitorul niceean Teodor al II-lea Lascaris, despot luminat care a \xc3\xaencurajat \xc8\x99tiin\xc8\x9bele \xc8\x99i artele, a organizat \xc3\xaenv\xc4\x83\xc8\x9b\xc4\x83m\xc3\xa2ntul \xc8\x99i chiar a scris un tratat filosofic, \xce\x9a\xce\xbf\xcf\x83\xce\xbc\xce\xb9\xce\xba\xce\xb7 \xce\xb4\xce\xb7\xce\xbb\xcf\x89\xcf\x83\xce\xb9\xcf\x82 (Explicare a cosmosului)._NEWLINE_Spre b\xc4\x83tr\xc3\xa2ne\xc8\x9be a devenit c\xc4\x83lug\xc4\x83r \xc8\x99i s-a retras la m\xc4\x83n\xc4\x83stirea construit\xc4\x83 de el \xc3\xaensu\xc8\x99i, \xc3\xaen Efes.'